ᱵᱷᱟᱭᱨᱟᱥ

ᱵᱷᱟᱭᱨᱟᱥ ᱫᱚ ᱢᱤᱫ ᱞᱮᱠᱟᱱ ᱟᱹᱰᱤ ᱦᱩᱰᱤᱝ ᱥᱚᱝᱠᱨᱚᱢᱚᱠ ᱠᱟᱨᱚᱱ ᱠᱟᱱᱟ ᱡᱟᱦᱟᱸ ᱫᱚ ᱠᱷᱟᱹᱞᱤ ᱡᱤᱣᱟᱹᱫ ᱠᱳᱥ ᱵᱷᱤᱛᱨᱤ ᱨᱮᱜᱮ ᱟᱡᱟᱜ ᱜᱷᱟᱨᱚᱸᱡᱽ ᱮ ᱵᱮᱱᱟᱣ ᱫᱟᱲᱮᱭᱟᱜᱼᱟ ᱾ ᱵᱷᱟᱭᱨᱟᱥ ᱫᱚ ᱥᱟᱱᱟᱢ ᱞᱮᱠᱟᱱ ᱡᱤᱣᱟᱹᱫ ᱡᱤᱵᱽ ᱡᱤᱭᱟᱹᱞᱤ ᱟᱨ ᱫᱟᱨᱮ ᱱᱟᱹᱨᱤ ᱠᱷᱚᱱ ᱮᱦᱚᱵ ᱠᱟᱛᱮ ᱵᱮᱠᱴᱮᱨᱤᱭᱟ ᱟᱨ ᱟᱨᱠᱤᱭᱟ ᱞᱮᱠᱟᱱ ᱥᱟᱱᱟᱢ ᱚᱱᱭᱡᱩᱵᱽ ᱮ ᱥᱚᱝᱠᱨᱚᱢᱚᱱ ᱫᱟᱲᱮᱭᱟᱜᱼᱟ ᱾

ᱧᱩᱛᱩᱢ
ᱵᱷᱟᱭᱨᱟᱥ ᱫᱚ ᱢᱤᱫ ᱞᱟᱛᱤᱱ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ ᱵᱤᱥ ᱾ ᱥᱮᱫᱟᱭ ᱫᱚ ᱨᱩᱣᱟᱹ ᱥᱤᱨᱡᱚᱱᱮᱫ ᱥᱟᱱᱟᱢ ᱞᱮᱠᱟᱱ ᱵᱤᱥᱼᱟᱱ ᱫᱩᱨᱤᱵᱽ ᱜᱮ ᱵᱷᱟᱭᱨᱟᱥ ᱠᱚ ᱢᱮᱱᱟᱜ ᱠᱟᱱ ᱛᱟᱦᱮᱱᱟ ᱾ ᱱᱟᱦᱟᱜ ᱫᱚ ᱵᱷᱟᱭᱨᱟᱥ ᱢᱮᱱᱛᱮ ᱢᱤᱫ ᱞᱮᱠᱟᱱ ᱟᱹᱰᱤ ᱦᱩᱰᱤᱝ ᱟᱹᱱᱩᱵᱤᱠᱠᱷᱳᱱᱤᱠ ᱚᱠᱳᱥ ᱨᱩᱣᱟᱹ ᱥᱟᱨᱥᱟᱣ ᱫᱩᱨᱤᱵᱽ ᱵᱩᱡᱷᱟᱹᱜᱼᱟ ᱾ ᱡᱤᱵᱽ ᱡᱤᱭᱟᱹᱞᱤ ᱟᱨ ᱫᱟᱨᱮ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱨᱩᱣᱟᱹ ᱨᱮᱭᱟᱜ ᱢᱩᱬᱩᱛ ᱠᱟᱨᱚᱱ ᱜᱮ ᱦᱩᱭᱩᱜ ᱠᱟᱱᱟ ᱱᱚᱣᱟ ᱵᱷᱟᱭᱨᱟᱥ ᱾

ᱱᱟᱜᱟᱢ
ᱥᱤᱨᱡᱚᱱ

ᱢᱟᱭᱠᱨᱳᱵᱟᱭᱳᱞᱚᱡᱤ

ᱦᱟᱹᱴᱤᱧ

ᱴᱷᱟᱹᱶ
ᱫᱟᱨᱮ, ᱡᱤᱣᱟᱹᱞᱤ, ᱵᱮᱠᱴᱮᱨᱤᱭᱟ, ᱥᱟᱭᱱᱳᱵᱮᱠᱴᱮᱨᱤᱭᱟ, ᱩᱫ ᱮᱢᱟᱱ ᱡᱤᱣᱟᱹᱫ ᱦᱚᱲᱢᱚ ᱠᱚᱨᱮᱱᱟᱜ ᱠᱳᱥ ᱨᱮ ᱵᱷᱟᱭᱨᱟᱥ ᱡᱤᱣᱟᱹᱫ ᱛᱟᱦᱮ ᱫᱟᱲᱮᱭᱟᱜᱼᱟ ᱾ ᱟᱨᱦᱚᱸ ᱦᱚᱭ, ᱦᱟᱥᱟ, ᱫᱟᱜ ᱮᱢᱟᱱ ᱞᱮᱠᱟᱱ ᱛᱷᱤᱨ ᱛᱟᱦᱮᱱ ᱫᱩᱨᱤᱵᱽ ᱠᱚᱨᱮ ᱦᱚᱸ ᱵᱷᱟᱭᱨᱟᱥ ᱛᱟᱦᱮᱱ ᱜᱮᱭᱟ ᱾ ᱚᱱᱟᱛᱮ ᱞᱟᱹᱭ ᱜᱟᱱᱚᱜᱼᱟ ᱡᱤᱣᱟᱹᱫ ᱟᱨ ᱛᱷᱤᱨ ᱵᱟᱱᱟᱨ ᱞᱮᱠᱟᱱ ᱫᱩᱨᱤᱵᱽ ᱨᱮᱜᱮ ᱵᱷᱟᱭᱨᱟᱥ ᱫᱚ ᱢᱮᱱᱟᱜᱼᱟ ᱾

ᱜᱚᱲᱦᱚᱱ
ᱵᱷᱟᱭᱨᱟᱥ ᱟᱜ ᱦᱚᱨᱢᱚ ᱨᱮ ᱫᱚ ᱱᱤᱣᱠᱞᱤᱭᱟᱥ ᱟᱨ ᱥᱟᱭᱴᱳᱯᱞᱟᱡᱚᱢ ᱵᱟᱹᱱᱩᱜᱼᱟ, ᱠᱷᱟᱹᱞᱤ ᱯᱨᱳᱴᱤᱱ ᱟᱨ ᱱᱤᱣᱠᱞᱤᱠ ᱮᱥᱤᱰ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱞᱟᱹᱠᱛᱤᱭᱟᱱ ᱦᱟᱨᱟᱜ ᱦᱚᱨᱢᱚ (host body) ᱮ ᱧᱟᱢ‌ ᱞᱮᱠᱷᱟᱱ ᱜᱮ ᱟᱡᱟᱜ ᱜᱷᱟᱨᱚᱸᱡᱽ ᱮ ᱰᱷᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱵᱷᱩᱨᱛᱤ ᱨᱮᱭᱟᱜ ᱢᱩᱬ ᱠᱟᱛᱷᱟ ᱜᱮᱢᱮᱨᱟᱱ ᱯᱷᱚᱨᱢᱩᱞᱟ (Formula) ᱫᱚ ᱵᱟᱨ ᱞᱮᱠᱟᱱᱟᱜ ᱦᱩᱭ ᱫᱟᱲᱮᱭᱟᱜᱼᱟ : ᱰᱤ.ᱮᱱ.ᱮ ᱟᱨ ᱟᱨ.ᱮᱱ.ᱮ ᱾ 

ᱵᱷᱟᱭᱨᱟᱥ ᱨᱮᱭᱟᱜ ᱵᱟᱨᱦᱮ ᱯᱨᱳᱴᱤᱱ ᱯᱚᱴᱚᱢ ᱫᱚ ᱠᱮᱯᱥᱤᱰ ᱠᱚ ᱢᱮᱛᱟᱜᱼᱟ ᱾ ᱠᱮᱯᱥᱤᱰ ᱨᱮᱭᱟᱜ ᱜᱚᱲᱦᱚᱱ ᱫᱚ ᱵᱟᱨ ᱞᱮᱠᱟᱱᱟ ᱾ 

ᱵᱷᱟᱭᱨᱟᱥ ᱫᱚ ᱵᱮᱠᱴᱮᱨᱤᱭᱟ ᱠᱷᱚᱱ ᱦᱚᱸ ᱠᱟᱹᱴᱤᱡ ᱜᱮᱭᱟ ᱾ ᱤᱞᱮᱠᱴᱨᱚᱱ ᱢᱟᱭᱠᱨᱳᱥᱠᱳᱯ ᱭᱚᱱᱟᱛᱨᱚ ᱵᱮᱜᱚᱨ ᱱᱩᱠᱩ ᱫᱚ ᱵᱟᱝ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱨᱮᱭᱟᱜ ᱟᱠᱟᱨ ᱫᱚ ᱑᱐ nm ᱠᱷᱚᱱ ᱓᱐᱐ nm ᱫᱷᱟᱹᱵᱤᱡ ᱦᱩᱭᱩᱜᱼᱟ ᱾ ᱛᱚᱵᱮ ᱟᱫᱚᱢ ᱵᱷᱟᱭᱨᱟᱥ ᱫᱚ ᱱᱚᱣᱟ ᱠᱷᱚᱱ ᱦᱚᱸ ᱞᱟᱹᱴᱩ ᱦᱩᱭ ᱫᱟᱲᱮᱭᱟᱜᱼᱟ ᱾ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱵᱷᱟᱭᱨᱟᱥ ᱫᱚ ᱦᱩᱭᱩᱜ ᱠᱟᱱᱟ "ᱵᱷᱮᱠᱥᱤᱱᱤᱭᱟ" ᱟᱨ ᱥᱟᱱᱟᱢ ᱠᱷᱚᱱ ᱦᱩᱰᱤᱝ ᱵᱷᱟᱭᱨᱟᱥ ᱫᱚ ᱦᱩᱭᱩᱜ ᱠᱟᱱᱟ "ᱯᱷᱩᱴ ᱮᱱᱰ ᱢᱟᱭᱩᱛᱷ" ᱵᱷᱟᱭᱨᱟᱥ ᱾

ᱟᱠᱟᱨ
ᱵᱷᱟᱭᱨᱟᱥ ᱫᱚ ᱟᱭᱢᱟ ᱟᱠᱟᱨ ᱨᱮᱭᱟᱜ ᱦᱩᱭ ᱫᱟᱲᱮᱭᱟᱜᱼᱟ ᱾ ᱜᱩᱞᱟᱹᱛ, ᱪᱟᱹᱣᱠᱟᱹ, ᱡᱤᱞᱤᱝ, ᱯᱮ ᱠᱳᱬ ᱟᱨᱦᱚᱸ ᱟᱭᱢᱟ ᱟᱠᱟᱨ ᱨᱮᱭᱟᱜ ᱾

ᱜᱷᱟᱨᱚᱸᱡᱤᱭᱟᱹ ᱜᱚᱲᱦᱚᱱ

ᱨᱩᱣᱟᱹ

ᱵᱟᱨᱦᱮ ᱡᱚᱱᱚᱲ


 ViralZone A Swiss Institute of Bioinformatics resource for all viral families, providing general molecular and epidemiological information

ᱛᱷᱚᱠ: ᱵᱷᱟᱭᱨᱟᱥ

ᱥᱟᱹᱠᱷᱟᱹᱭᱟᱹᱛ